Томас Мюллер

Томас Мюллер (, 1989 оны есдүгээр сарын 12-нд Бавари мужийн Вайльхайм хотод төрсөн) — Германы хөлбөмбөгчин бөгөөд Бавари Мюнхен болон Германы шигшээд тоглодог. Тэр Талбайд хагас хамгаалагч, туслах болон төвийн довтлогчийн байрлалд гоол болон дамжуулалтыг гарамгай хийдэг.

2010 оны ДАШТ-д 'Шилдэг залуу тоглогч' болон 'мэргэн буучаар' (5 гоол) шалгарсан бол 2014 оны ДАШТ-д дэд мэргэн буучаар (5 гоол) шалгарсан 2014 оны дэлхийн аварга. 
Замнал
Мюллер Пель хотын Пель багт 10 настайгаасаа тоглож, хөлбөмбөгийн гараагаа эхэлжээ. 2007 оноос Бавари Мюнхен клубийн хоёрдугаар баг буюу өсвөрийн багт тоглох болж, улмаар 19 наснаас доошхи насныхны Бундеслигийн хоёрдугаар байрт орсон байна. Түүнээс хойш Бавари Мюнхений гараанд багтаж, 2009-10 оны улиралд багийнхаа хамтаар өндөр амжилт үзүүлсэн ажээ. Тэр Бавари Мюнхен клубт 38 тоглолтонд, 13 гоол оруулаад буй. Бавария Мюнхен клубтэй Мюллер 2010 оны хоёрдугаар сарын 4-нд гурван жилийн шинэчилсэн гэрээг байгуулсан.
Шигшээ
Мюллер Германы хөлбөмбөгийн ирээдүйтэй залуу үеийн төлөөлөл болохоо мэргэжилтнүүдэд 2004 оноос эхлэн 16-гаас доошхи насныхны шигшээ багт харуулж байсан юм. 2009 оны наймдугаар сард 21-ээс доошхи насныхны шигшээ анхны гараагаа хийж Туркийн багийн эсрэг тоглож байв. Тэр энэ багтаа зургаан тоглолтонд оролцож нэг гоол оруулсан байдаг байна.

Тэр жилийнхээ аравдугаар сард Бавари Мюнхен клубийн тоглолтыг ажигласан суусан Германы шигшээ багийн дасгалжуулагч Иохам Лаав Мюллерийг багийн бүрэлдэхүүнд дуудахаар шийдэж, улмаар нэг сарын дараа Кот Д'Ивуар улсын шигшээ багтай хийсэн нөхөрсөг тоглолтонд Мюллерийг гараанд гаргаж байв. Дараагийн Египетийн багтай хийх тоглолт шигшээ багийн хаалгач Роберт Энкегийн нас барсанаас шалтгаалан хойшилж байв.

Хоёр дахь гараа нь 2010 оны нэгдүгээр сард болсон Аргентиний багтай хийсэн нөхөрсөг тоглолт байсан ба сэлгээгээр 67 дахь минутанд гарч байжээ. 
 2010 оны ДАШТ 
Бавария Мюнхен клубээс долоон тоглогч 2010 оны тавдугаар сарын 6-нд шигшээ багт дуудагдаж, зургадугаар сарын нэгэнд тэмцээн болох Өмнөд Африк руу зургадугаар сарын 1-нд мордохын өмнөх өдрүүдэд бэлтгэлийн үеэр бага зэргийн гэмтэл авч, 23 тоглогчийн нэрсэд багтах эсэх нь эргэлзээтэй болсон байсан ч дасгалжуулагч Иохам Лаав багийн ахлагч Михайл Баллакийн томоохон бэртэлийн дэргэд гайгүй гэж үзэн Баллакийн тоглодог байрлалд түүний 13 дугаарын өмсгөлтэйгээр тоглуулахаар болсон байна. Алдарт Герд Мюллерын амидаа залуу тоглогч ийнхүү Германы шигшээ багийн бүрэлдэхүүн дэх гурав дахь гараагаа Австралийн шигшээ багтай хийсэн хэсгийн эхний тоглолт байв. Шигшээ багийн бүрэлдэхүүн дэх анхны гоолоо уг тоглолтонд оруулсан. Харин шөвгийн 16-гийн тоглолтонд Английн эсрэг тоглоход хоёр гоол оруулж, тоглолтын онцлох тамирчингаар шалгарсан юм. Түүний багтаа гүйцэтгэж буй чамгүй сайн амжилт нь домогт Пеле болон Германы хөлбөмбөгийн холбооны ерөнхийлөгч Франц Бекенбауер нарын амжилтыг санагдуулам байлаа. Дөрөвний нэг шигшээн Аргентиний шигшээ багтай хийсэн тоглолтонд дөрөв дэх гоолоо оруулж, баг нь 4-0 харьцаагаар хожсон билээ. Энэ тоглолтонд хэдий сайн тоглосон ч гэсэн сануулга шар хуудас авч, хагас шигшээн Испанитай хийх тоглолтонд оролцох болмжгүй болсон байлаа. Гуравдугаар байрын төлөөх Уругвайтай хийсэн тоглолтонд, тоглолтын анхны гоолыг оруулж улмаар Германчууд 3-2 харьцаагаар хожиж хүрэл медалийн эзэн болсон. Тус тэмцээнд Мюллер таван гоол оруулснаар мэргэн буучдын жагсаалтыг тэргүүлж байгаа, гурван гоолын дамжуулалт өгсөн зэрэг амжилтаараа Алтан шаахайн эзэн болоход ойрхон байгаа. Түүнчлэн Шилдэг залуу тоглогчийн шагналд Ганын шигшээ багийн Андре Аиев, Мексикийн Жиовани дос Сантос нарын хамт нэр дэвшсэн байгаа. 
Амжилт
Бавари
 Германы аварга (3): 2009/10, 2012/13, 2013/14
 Германы цомын түрүү (3): 2009/10, 2012/2013, 2013/2014
 Германы супер цомын түрүү (2): 2010, 2012
 Аваргуудын лигийн түрүү (1): 2012/2013
 УЕФА Супер цомын түрүү (1): 2013
 Клубүүдийн дэлхийн аварга (1): 2013
 Нийт: 11 цом
Шигшээ
 ДАШТ-ий хүрэл медаль: 2010
 ЕАШТ-ий хүрэл медаль: 2012
 ДАШТ-ий алтан медаль: 2014
Хувийн
 ДАШТ-2010 тэмцээний алтан шаахайн эзэн (тэмцээний шилдэг мэргэн бууч)
 ДАШТ-2010 тэмцээний шилдэг залуу тоглогч: 2010
 Браво цомын эзэн: 2010
 Баварийн шилдэг тамирчин: 2010
 Шилдэг залуу тоглогч (VdV): 2010
 Шилдэг залуу тоглогч (World Soccer): 2010
 Бэлгэдлийн баг (ESM): 2012-2013
 ДАШТ-2014 тэмцээний дэд мэргэн бууч
 Хувийн амьдрал 
Мюллер 2009 оны наймдугаар сард Лиза гэх эмэгтэйтэй гэр бүл болжээ.
 Сонирхолтой баримт 
Томас — Хөлбөмбөгийн дэлхийн аварга шалгаруулах тэмцээнд Герман шигшээ багийн бүрэлдэхүүнд оролцон тоглосон Мюллер овогтой дөрөв дэх тоглогч болжээ. Герд Мюллер (1970, 1974), Ханси Мюллер (1978, 1982) мөн Дитер Мюллер (1978). Томас Мюллерийн өмссөн 13 дугаарын өмсгөлийг өмнө нь Герд Мюллер мөн өмсөж байв. 
 Эшлэл 

 Холбоос 
 Албан ёсны цахим хуудас 
 Профайл - Бавари 
 Профайл - FCBayern-Munchen.com
 Томас Мюллер - ФИФА 
 Профайл - Fussballdaten.de 
 Мюллер - Германы хөлбөмбөгийн холбоо 

Ангилал:Германы шигшээ багийн хөлбөмбөгчин
Ангилал:Хөлбөмбөгийн довтлогч
Ангилал:Хөлбөмбөгийн хагас хамгаалагч
Ангилал:Байерн Мюнхен багийн тоглогч
Ангилал:2010 оны хөлбөмбөгийн ДАШТ-д оролцогч
Ангилал:2012 оны хөлбөмбөгийн ЕАШТ-д оролцогч
Ангилал:2014 оны хөлбөмбөгийн ДАШТ-д оролцогч
Ангилал:Германы хөлбөмбөгийн дэлхийн аварга
Ангилал:Германы хөлбөмбөгийн улсын аварга
Ангилал:УЕФА Аваргуудын Лигийн аварга
Ангилал:ФИФА-Клубийн дэлхийн аварга
Ангилал:Байерны Гавьяаны одон шагналтан
Ангилал:Мөнгөн лаврын навч шагналтан
Ангилал:Германчууд
Ангилал:1983 онд төрсөн